Højriis Slot i Nykøbing Mors bliver hvert år scene for et nyt mysterium - og i år er ingen undtagelse. For at give gæsterne en lidt anderledes slots- og museumsoplevelse iscenesætter slottet hvert år en gåde, som de besøgende kan løse undervejs. Kristi Himmelfartsdag bliver brugt til at skyde gang i sæsonen og til at åbne for det nye mordmysterium, som i år handler om jagten på en kulturskat. Indtil videre kan gæster gå rundt og løse mysteriet i fred og ro. Og når det er højsæson i juli, vil der være skuespillere, som skal gøre hele slotslivet og mysteriet mere livagtigt.

Referat:
Højriis Slot skyder traditionen tro sæsonen i gang med en mordgåde.